Aleksandra Prijović
Aleksandra Prijović (Sombor, 22. septembar 1995) je srpska pop-folk pevačica koja je početkom 2010-ih postala popularna zahvaljujući Zvezdama Granda. Aleksandra je do sada snimila tri albuma: "Testament" (2017), "Zvuk Tišine" i "Devet Života" (2023). U oktobru 2016 Aleksandra je postavila domaći rekord u brzini za koju video dostigne milion pregleda na Jutjubu, zahvaljujući pesmi Senke, koja je tu cifru dostigla za manje od 24 časa. Aleksandra se smatra najtraženijom pevačicom Grand produkcije, i jednom od najpopularnijih pevačica u zemlji.

Detinjstvo 
Rođena je 1995. godine u Somboru, a odrasla je u Belom Manastiru u Hrvatskoj i Bačkoj Topoli . Trenutno živi u Beogradu. Još kao mala, pokazivala je talenat za pevanje. Nastupala je na školskim priredbama i društvenim događajima. Sa trinaest godina snimila je dve pesme (Majko i Boli svaka tvoja reč) u produkcijskoj kući "-{Mega Sound}-", čiji je vlasnik bio Milorad Mića Nikolić.

Muzička karijera

2013—2016: Počeci 
U Zvezdama Granda 2013. godine osvojila je četvrto mesto, gde je kao nagradu dobila pesmu Još večeras plakaću za tobom. Iste godine snimila je i duet Ma pusti ponos sa pobednikom te sezone, Amarom Jašarspahićem. Sledeće godine pesmom Za nas kasno je postiže veliki uspeh, budući da je pesma birana za jedan od najvećih hitova 2015. godine. U decembru 2015 snima duet Šta bi sa MS Stojanom i predstavlja spot za isti. Krajem maja 2016. godine izdaje pesmu Totalna anestezija koja postiže izuzetan uspeh budući da je dostigla 50 miliona pregleda na Jutubu. Već 25. oktobra iste godine predstavlja pesmu Senke koja je za 24 sata preslušana milion puta na Jutubu čime je oborila rekord na srpskoj muzičkoj sceni.

2017—: Testament 
Prvi singl albuma Testament je istoimena pesma sa kojom je Prijovićeva počela promociju albuma, objavljena 6. juna 2017. Pesma je postala najpopularnija na albumu, pored singlova koje je Aleksandra ranije snimila i ubacila na album. Mediji tvrde da Aleksandra ovim albumom sve više podseća na stil folk zvezde Svetlane Ražnatović. Jutub je zabranio gledanje provokativnog sado-mazo spota za pesmu Separe mlađima od 18 godina čiji pojedini kadrovi podsećaju na kadrove filma 50 nijansi siva.

Aleksandra je 2016 godine započela vezu sa Filipom Živojinovićem, sinom bivšeg tenisera Slobodana Živojinovića. Par je se venčao 21 juna 2018 u Beogradu, u crkvi Svetog Vasilija Ostroškog. Nakon crkvenog venčanja usledila je glamurozna žurka u hotelu. Na venčanju je bilo oko 900 gostiju, među kojima je bilo i mnogobrojinih poznati ličnosti. Par ima sina Aleksandra, rođen 6 marta 2019.

Diskografija

Albumi 
 Testament (2017)
 Zvuk tišine(2022)
 Devet života (2023)

Singlovi 
 Još večeras plakaću za tobom (2013)
 Ma pusti ponos (duet sa Amarom Giletom Jašarspahićem) (2013)
 Za nas kasno je (2014)
 Šta bi (duet sa MS Stojanom) (2015)
 Totalna anestezija (2016)
 Senke (2016)
 Litar vina, litar krvi (duet sa Acom Pejovićem, uz podršku Dejana Petrovića) (2017)
 Uspomene (2017)
 Ko si ti (duet sa Sašom Matićem) (2018)
 Neponovljivo (2019)
 Bogata sirotinja (2019)
 Duguješ mi dva života(2020)
 Legitimno (2020)
 Dođi sebi (duet sa Lexington) (2021)

Video-spotovi

Reference 

Srpske pevačice
Pop-folk pjevači
Biografije, Sombor